Tájékoztató a korábban máshol teljesített tantárgyak elismeréséről

Más hazai vagy külföldi felsőoktatási intézményben, vagy saját intézményben más szakon megszerzett kreditek elismeréséhez az ismeretanyag 75%-os egyezésének mértékét a Kreditátviteli Bizottság (továbbiakban: KÁB) állapítja meg.

A más felsőoktatási intézményben folytatott tanulmányok és munkatapasztalatok kreditértékként való elismerése esetén is a hallgatónak az oklevél kiállításához előírt kreditmennyiségnek a Tanulmányi- és Vizsgaszabályzatban meghatározott részét az  Egyetemen kell teljesítenie, hogy részére a végbizonyítvány kiállításra kerülhessen.

Az elismert tárgyak nem vehetők figyelembe sem az átlagok számításánál, sem az átsorolási, elbocsátási okok vizsgálatánál.
Szabadon válaszható tárgy elismerése a korábbi teljesítés alapján nem lehetséges. Elismerésre e tárgycsoportban csak a teljesítés félévében kerülhet sor vendéghallgatói jogviszony alapján csak olyan mennyiségben, amely nem lép túl az adott szakon szükséges kreditértéken beleértve az eddig teljesítetteket is.

A hallgató a kitöltött „KÉRELEM máshol korábban teljesített tantárgy kreditpontjainak elismerése iránt” című KÁB formanyomtatványt (letölthető a kar honlapjáról, vagy kérhető az Információn) a mellékleteivel (kreditigazolás vagy leckekönyv másolat, tárgyleírás, szolgáltatási díj megfizetésének igazolása) együtt leadja a Kari Titkárságon (A épület, Fszt. a Porta mellett). *

Az előírt szolgáltatási díjat (1.000,-Ft/tárgy) a Neptun rendszeren keresztül előre kell megfizetni. 
A kérelem leadásának határideje az adott félévre vonatkozó időbeosztásban található.(Honlapon/Hallgatóinknak/Tanulmányi információ.) 
A határidő után kérelmet leadni nem lehet. A hiányosan, vagy késedelmesen benyújtott kérelmek elutasításra kerülnek. 
Az elbírálási határidő a leadási határidőtől számított 30 nap.

A KÁB Neptun üzenetben értesíti a hallgatót a döntésről. A döntést megtekinthető a hallgató saját Neptun felületén a Tanulmányok/ Leckekönyv alatt az adott félév Hivatalos bejegyzések sorában.
Az ilyen módon közétett információt a kihelyezéstől számított 8 napon belül közöltnek kell tekinteni.
Az elismerni kívánt tárgyat a tanulmányi előadó az adott félévben az elismerést követően haladéktalanul felveszi a hallgatónak.
A hallgatónak az elismerni kívánt tárgyat csak akkor kell felvennie a Neptun rendszeren, tárgyfelvételi időszakban, ha az elismerés megtagadása esetén is az adott félévben szeretné azt teljesíteni. Ez az eljárás azonban a hallgatónak az adott félévre teljesítési kötelezettséget jelent. 

*Az azonos szakra átvételét kérő, továbbá az azonos szakra saját intézményből újra felvételt nyert hallgató korábban teljesített tárgyainak elismeréséhez a kérelmet a mintatantervet tartalmazó formanyomtatványon kell benyújtani. (letölthető a kar honlapjáról/Hallgatóinknak/ Formanyomtatványok/KÁB hatáskörébe tartozó kérelmek/Mintatantervet tartalmazó formanyomtatványok)

Budapest, 2012. 06. 25.						    PPKE-JÁK
	Kreditátviteli Bizottság